**AIŠKINAMASIS RAŠTAS**

**DĖL PRITARIMO KLAIPĖDOS MIESTO SAVIVALDYBĖS 2018–2020 METŲ STRATEGINIO VEIKLOS PLANO ĮGYVENDINIMO 2018 METAIS ATASKAITAI**

2019 m. vasario 27 d.

Klaipėda

**1. Sprendimo projekto esmė, tikslai ir uždaviniai**.

Sprendimo projekto tikslas – pristatyti bei Klaipėdos miesto savivaldybės 2018–2020 metų strateginio veiklos plano įgyvendinimo 2018 metais ataskaitą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 29 straipsnio 8 dalies 9 punkte numatyta, kad Savivaldybės administracijos direktorius reglamento nustatyta tvarka atsiskaito už savo ir savivaldybės administracijos veiklą teikdamas veiklos ataskaitas savivaldybės tarybai ir merui.

Ataskaitos parengtos Savivaldybės administracijos struktūrinių padalinių pateiktos informacijos pagrindu. Padalinių vadovai Savivaldybės administracijos direktoriui pateikė išsamias ataskaitas apie savo veiklą, pasiektus rezultatus ir savo sričių problematiką. Ataskaitoje pateikiama išsami informacija apie Klaipėdos miesto savivaldybės 2018–2020 metų strateginio veiklos plano įgyvendinimo rodiklius 2018 m.

**3. Kokių rezultatų laukiama.**

Savivaldybės tarybos nariai ir miesto bendruomenė susipažins su ataskaitoje pateikiama detalia informacija apie Klaipėdos miesto savivaldybės 2018–2020 metų strateginio veiklos plano vykdymą 2018 metais.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimas**.

Nėra.

**6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – savivaldybės administracijos direktorius įgyvendins teisinę prievolę atsiskaityti už savivaldybės administracijos veiklą teikiant veiklos ataskaitą savivaldybės tarybai ir merui. Savivaldybės tarybos nariai, bendruomenė turės galimybę susipažinti su savivaldybės administracijos 2018 m. veiklos rezultatais.

Neigiamų sprendimo priėmimo pasekmių nenumatoma.

PRIDEDAMA. Klaipėdos miesto savivaldybės 2018–2020 metų strateginio veiklos plano įgyvendinimo 2018 m. Investicinių projektų finansinė ataskaita, suformuota iš Strateginio planavimo informacinės sistemos, 8 lapai[.](http://ebvs.klaipeda.lt/)

Strateginio planavimo skyriaus vedėja Indrė Butenienė